kardosdrur/scandi-wiki huggingface dataset:
Prussic

Prussic var en grønlandsk hip-hop-/rap-gruppe, der bestod af de tre rappere Maasi Pedersen, Kunuk Kleist og Taatsi Højgaard, alle bosat i Nuuk. De udgav i 2003 en CD, Misiliineq Siulleq (grønlandsk for "Den første prøve"), som solgte over 4.000 eksemplarer i Grønland i dets første år og blev certificeret sølv. Deres tekster handler bl.a. om grønlandske begivenheder og omsorgssvigt.

Kilder 

Musikgrupper fra Grønland
Ramekin

Ramekin eller ramequin er en glaseret keramikskål til servering af mange retter.

Skålen rummer fra 0,2 til 1 l og bruges blandt andet til servering af tærter, crème brûlée, smeltet chokoladekage, moimoi, osteretter, is, soufflé eller tilbehør til hovedretter.

Skålene er normalt cirkulære, men findes også i form af hjerter eller blomster.

En ramekin bruges ofte i en ovn eller udsat for åben ild og er beregnet på høje temperaturer.

Navnet ramekin er også en ret af ost, brødkrummer og æg.
Navnet stammer fra det franske ord ramequin, som måske stammer fra tysk Rahm, fløde.

Skåle
Beholdere
ZOMG!

zOMG! (tidligere kaldet Gaia Battle) er et 2D MMORPG der i øjeblikket er under udvikling. Spillet er lavet til at kunne køres direkte fra en web-browser, ved hjælp af Adobe Flash teknologien.

Handling 
I spillets historie er genstande der normalt er "døde" kommet til live, og truer med at overtage Gaia. Det er op til spillerne at finde kilden til disse begivenheder, i et forsøg på at løse mysteriet om, hvad der foregår.

Gameplay 
Spillets kampsystem er baseret på, at der bruges magiske ringe som våben. Disse ringe besidder alle forskellige styrker og svagheder. Det er muligt for en spiller at styrke en ring enten ved at opbygge såkaldt "Rage", eller ved at bruge specielle "Charge Orbs".

Ud over den kamporienterede del af zOMG!, er det også muligt at spille såkaldte mini-spil, eller blot udforske spillets verden. Desuden indeholder spillet også et klassisk quest system, hvor man har mulighed for at løse opgaver for spillets NPCer.

Udvikling

Beta Test 
I perioden fra den 14. maj og frem til den 2. juni 2008, var det muligt at skrive sig op som betatester for spillet.

Af de over 120.000 der havde ansøgt, blev der kun udvalgt omkring 10.000 betatestere, der alle fik udleveret deres beta test koder den 1. oktober. Den lukkede beta version af zOMG! blev officielt tilgængelig for disse folk den 3. oktober 2008.

Den 26. august 2008 blev et speciel pakkeobjekt kaldte "zOMG! Rumble Box" gjort tilgængelig i Gaia Onlines Cash Shop. Denne pakke gav heldige brugere chancen for at få en såkaldt "zOMG! Head Start Tickets", der giver indehaveren tilladelse til at få adgang til spillet tidligere end andre brugere. zOMG! Rumble Box blev fjernet fra Cash Shop den 10. september 2008.

Den 24. oktober 2008 blev det officielt annonceret at den åbne beta version af zOMG! vil blive åbnet fra og med den 27. oktober 2008.

Navnet 
Da der skulle vælges et officielt navn til spillet, åbnede Gaia Onlines administratorer en konkurrence. Det vindende navn blev annonceret den 23. juli 2008, og var 'zOMG! foreslået af brugeren Chat_God.

Referencer

Eksterne henvisninger 
 Officiel zOMG hjemmeside
 Officiel Gaia Online hjemmeside

Internetspil
MMORPG
Onze-Lieve-Vrouwekerk (Kortrijk)

Onze-Lieve-Vrouwe kirke i byen Kortrijk i Vestflandern i det nordvestlige Belgien, blev bygget i den første halvdel af det 12. århundrede. Koret som blev genopbygget i det 13. århundrede er udelukkende i gotisk stil.

Kirker i Belgien
Christian Lind Thomsen

Christian Lind Thomsen (Født 9. januar 1985 i Holstebro) er en dansk badmintonspiller som spiller for Skovshoved IF (pr. 2014). Han er nr. 71 på verdensranglisten i single (26-06-2014).

Eksterne henvisninger 
 Christian Lind Thomsen´s hjemmeside 

Badmintonspillere fra Danmark
Personer fra Holstebro
Udligning (sport)

En udligning er inden for sport et ofte hørt udtryk, som bruges om et mål eller en scoring i en sportsbegivenhed, der gør antal mål eller point lige mellem to hold.

Eksempel: Hold A fører 1-0 over hold B, men hold B scorer så et mål, der gør stillingen til 1-1. Den scoring vil så være en udligning.

Sport
Großhabersdorf

Großhabersdorf er en kommune i Landkreis Fürth i Regierungsbezirk Mittelfranken i den tyske delstat Bayern.
Den ligger i den sydvestlige del af landkreisen, cirka halvvejs mellem Ansbach og Nürnberg.

Geografi 

Großhabersdorf ligger i landskabet Rangau, omkring 21 km vest for Nürnberg, 20 km nordøst for Ansbach og 44 km øst for Rothenburg ob der Tauber. Floden Bibert, der ved Zirndorf løber ud i Rednitz, løber gennem kommunen.

Nabokommuner 

Nabokommunerne er (med uret, fra nord):
 Langenzenn
 Cadolzburg
 Ammerndorf
 Roßtal
 Heilsbronn
 Dietenhofen
 Wilhermsdorf

Inddeling 

I kommunen ligger 12 landsbyer og bebyggelser:

Indtil 1998 udgjorde Großhabersdorf sammen med Ammerndorf Verwaltungsgemeinschaft Großhabersdorf, som da blev nedlagt.

Eksterne kilder og henvisninger
Büsingen am Hochrhein

Büsingen am Hochrhein er en kommune på 7,62 km² med 1.455 indbyggere i den tyske delstat Baden-Württemberg. Den er imidlertid fuldstændig omsluttet af de schweiziske kantoner Schaffhausen, Zürich og Thurgau, og er således en eksklave i Schweiz.

Borgmester er Gunnar Lang (SPD).

I 1918 blev der afholdt en folkeafstemning, hvor 96 % af indbyggerne stemte for at blive en del af Schweiz. Imidlertid skete dette ikke, fordi Schweiz ikke kunne tilbyde noget egnet bytteområde til Det tyske rige. Derfor forblev landsbyen en del af Tyskland. Senere initiativer for at blive en del af Schweiz er blevet afvist af schweiziske myndigheder.

Æresborgere 
 Otto Weiss, tidligere borgmester
 Alwin Güntert, tidligere kommuneråd
 Carina Schweizer, tidligere kommuneråd

Se også 
 Campione d'Italia, italiensk enklave i Schweiz.

Eksterne henvisninger 
 Büsingen am Hochrhein
 Photogalerie der Kuriositäten in Büsingen 

Byer i Baden-Württemberg
Tyske eksklaver
Eksklaver
Enklaver
Big Daddy

Big Daddy er en amerikansk spillefilm og komedie med Adam Sandler i hovedrollen. Den havde premiere i USA den 25 juni 1999.

Handling 
Sonny Koufax har levet hele sit liv gennem at undvikle at tage ansvar. Da hans kæreste dumper ham, vil han bevise, at han er moden, og bestemmer sig for at adoptere femårige Julian (Spilles af Dylan og Cole Sprouse).

Taglines 
 Nature called. Look who answered.
 Once you adopt a kid, you've got to keep him.

Medvirkende 
 Adam Sandler – Sonny Koufax
 Joey Lauren Adams – Layla
 Jon Stewart – Kevin
 Cole og Dylan Sprouse – Julian
 Josh Mostel – Mr. Brooks
 Leslie Mann – Corinne
 Allen Covert – Phil
 Rob Schneider – Delivery Guy
 Kristy Swanson – Vanessa
 Joseph Bologna – Mr. Koufax
 Peter Dante – Tommy
 Jonathan Loughran – Mike
 Steve Buscemi – Homless Guy
 Tim Herlihy – Singing Kangaroo
 Larkin Malloy – Restaurant Owner
 Samantha Brown – Employee
 Neal Huff – Customer
 Geoffrey Horne – Sid
 Greg Haberny – NYU Student
 Jackie Titone – Waitress
 George Hall  – Elderly Driver
 Peggy Shay – Lady at Tollbooth
 Alfonso Ramírez – George
 Salvatore Cavaliere – Angry Motorist
 Kelly Dugan – Kelly
 Jared Sandler – Jared
 Jillian Sandler –  Jillian
 Helen Lloyd Breed – Miss Foote
 Chloé Hult – School Teacher
 Carmen De Lavallade – Judge M. Healy
 Steven Brill – Ted Castellucci
 Glen Trotiner – Bailiff
 Jorge Buccio – Himself
 Cat Jagar – Receptionist
 Deborah S. Craig – Paralegal
 Nicholas Taylor – Older Kid
 Cole Hawkins – Cole
 Gabriel Jacobs – Jeff
 Michael Arcate – Broken Arm Kid
 Gaetano Lisi – Hot Dog Vendor
 Michael Giarraputo – Hoboken Motorist
 Steve Glenn – Guy at Party
 Al Cerullo – Helicopter Pilot

Eksterne henvisninger 
 

Komediefilm fra USA
Amerikanske film fra 1999
Engelsksprogede film
Campione d'Italia

Campione d'Italia er en italiensk kommune i provinsen Como og regionen Lombardiet og ligger ved Luganosøen.

Campione d'Italia er en italiensk eksklave (ligger helt udenfor Italiens øvrige territorium) og udgør en enklave i kantonen Ticino i Schweiz. I luftlinje er der ca. 1 km til Italien, men pga. det vanskelige terræn er vejafstanden 10 km.

Kommunen fik status som en enklave da Ticino bestemte sig for at blive en del af den Schweiziske Føderation i 1798, mens indbyggerne i Campione bestemte at de fortsat skulle være en del af Lombardiet. Navnet d'Italia blev tilført under Mussolinis tid som fascistisk diktator.

Indtil den 1. januar 2020 var Campione d'Italia toldfrit område.

Referencer

Eksterne henvisninger 
 Jan S. Kroghs Geosite: Om Campione d'Italia

Lombardiet
Kommuner i Italien
Luganosøen
Enklaver
Eksklaver
Langenzenn

Langenzenn er by i den nordlige del af Landkreis Fürth i Regierungsbezirk Mittelfranken i den tyske delstat Bayern.

Geografi 
Byen ligger ved Zenn, der er en af flere floder der løber mod den i øst liggende Regnitz. Disse floder og større bække præger det bølgende bakkeland, der udgør landskabet Rangau. Byens centrum liiger 312 moh. Mod syd danner det 427 meter høje Dillenberg kommunegrænsen.

Langenzenn er en del af Metropolregion Nürnberg, og det er let at komme til de større byer Fürth, Erlangen og Nürnberg.

Byen/kommunens areal på 4633 hektar fordeler sig med 51 % landbrugsarealer (350 ha græsning og 1595 ha dyrket ager) og 29 % med skov; Byområder og trafikanlæg udgør 16 % .

Nabokommuner 
 Wilhermsdorf (6,3 km)
 Großhabersdorf
 Cadolzburg (7,36 km)
 Veitsbronn (6,29 km)
 Puschendorf (4,41 km)
 Emskirchen (8,19 km)
 Hagenbüchach (4,41 km)

Inddeling 
Der 23 bydele, landsbyer og bebyggelser

Eksterne kilder og henvisninger
Tour de France 1994

Tour de France 1994 var den 81. udgave af Tour de France og blev arrangeret fra 2. til 24. juli 1994. Løbet inkluderede to etaper i England. Miguel Indurain vandt sammenlagt for fjerde gang.

Sammenlagt

Etaperne 

1994
Cykelløb i 1994
Piotr Ugrumov

Piotr Ugrumov (; født 21. januar 1961 i Riga) er en tidligere lettisk professionel landevejscykelrytter. Hans karriere som professionel varede fra 1987 til 1999, og fik ti sejre. Han kørte blandt andet for Gewiss-Ballan i sæsonerne 1994 og 1995 sammen med Bjarne Riis.

Referencer

Eksterne links 

 Officielle Tour de France-resultater for Piotr Ugrumov

Mandlige cykelryttere fra Letland
Oberasbach

Oberasbach er en by i Landkreis Fürth i Regierungsbezirk Mittelfranken i den tyske delstat Bayern.

Geografi 
Oberasbach grænser mod nord til Zirndorf, hvor kommunegrænsen følger floden Bibert . Mod øst danner floden Rednitz grænse til byerne Fürth og Nürnberg. Syd for Oberasbach ligger byen Stein.

Inddeling 
Byen er inddelt i 8 bydele
 Oberasbach
 Unterasbach
 Altenberg
 Kreutles
 Neumühle
 Rehdorf
 Linder Siedlung
 Petershöhe

Eksterne henvisniknger
Pede B

Peter Ankjær Bigaard, kendt som Pede B (født 13. marts 1984 i Danmark) er en dansk rapper, der kommer fra Hellerup. Han har vundet MC's Fight Night tre gange i hhv. 2005, 2007 og 2009.

Karriere 
Som spæd medvirkede han i dokumentarfilmen Gøgeungen fra 1984 instrueret af Elisabeth Rygaard. Han fik løn, og hans børneopsparing var primært baseret på denne løn.

Ifølge ham selv har han rappet siden han var 10 år. 

I 2005 vandt han MC's Fight Night over Kim Jensen, og året efter i 2007 vandt han i finalen over Ham Den Lange. Pede B vandt Østfinalen i år 2008 over Shake, hvor han slog Elbanovic i semifinalen. I finalen blev han slået af Mikl. Den 17.-18. Oktober 2009 vandt Pede B for tredje gang MC's Fight Night over Ham Den Lange, og blev dermed den første til at få titlen tre gange og derfor den første triplechamp i MC's Fight Nights historie. 

I 2009 udgav Pede B et mixtape kaldt "B-mennesket" med ikke tidligere udgivne tracks. Han optrådte også på Roskilde Festival den 5. juli 2009. Ved koncerten optrådte Mikl og Per Vers. Pede B har dog efterfølgende løsrevet sig fra MC's Fight Night, og fokuserer i stedet udenlukkende på at udgive musik.
På pladerne Over Askeskyen part 1 og 2 og Byggesten har Pede B lavet musik sammen med  Dj Noize.

I 2015 fik Peter lov til at rappe med  punchlinerapperen Nixen's debut plade. Derudover har Pede B lavet samarbejdet med store danske rapikoner som L.O.C., Jokeren og Per Vers.

Diskografi 
 Lydbror, CD, Udgivet 2021 
Gumbo, CD, LP, Udgivet 2021
Gudskelov, CD, LP, Udgivet 2020 
Gøgeungen, CD, LP, Udgivet 2020
 Lilla Lounge, CD, LP, Udgivet 2019
 Over Askeskyen 3, CD, LP, Udgivet 2018
 Sparring, CD, LP, Udgivet 2017
 Gin Og Cocio, CD, LP Udgivet 2016
 Byggesten, CD, LP Udgivet 2015
 Over Askeskyen 2, CD, LP udgivet 2013
 Over Askeskyen, CD, LP udgivet 2012
 Jungleloven, CD, udgivet 2010
 B-Mennesket – The Mixtape, CD, udgivet 2009
 Mørket Falder På, Single, udgivet 2008
 Stadig Beskidt, LP, udgivet 2008
 Stadig Beskidt, CD, udgivet 2008
 Stadig Beskidt, Single, udgivet 2008
 Et Barn Af Tiderne, CD, LP udgivet 2005

Gratis projekter
 Skarpe Skud Kap. 1 - Startskuddet 2010
 Skarpe Skud Kap. 2 - Barneleg 2010
 Skarpe Skud Kap. 3 - Løb Mens Du Kan 2011
 Skarpe Skud Kap. 4 - Jorden Er Giftig 2012
 Askemix 2012
 Skarpe Skud Kap. 5 - En Chance Til 2013
 Vi Hjerte Alberte (2014)
 Skarpe Skud Kap. 6 - Fuck Hvem Du Kender 2016

Koldfront
 Fimbul: 1. Vinter for evigt
 Fimbul: 2. Vinter
 Fimbul: 3. Vinter

Referencer

Eksterne henvisninger 
 
 Pede B på DHHU.dk
 Koldfront  Fimbul: 1. Vinter

Rappere fra Danmark
Freestyle (rap)
R Doradus

R Doradus eller HD 29712 er en rød kæmpe-stjerne i stjernebilledet Guldfisken på den sydlige himmelkugle. Dens afstand fra jorden er 178±10 lysår Den er med en vinkeldiameter set fra jorden på 0,057±0,005 buesekunder regnet for at være den stjerne som har den største tilsyneladende størrelse set fra jorden. Dens diameter er anslået til at være 515±70 millioner km (3,46 AU) hvilket er 370±50 gange større end solen.

Referencer 

Individuelle stjerner i Mælkevejen
Pierre Alexis Ponson du Terrail

Pierre Alexis, vicomte of Ponson du Terrail (født 8. juli 1829, død 20. januar 1871) var en fransk forfatter. Han var en produktiv romanforfatter, der skrev 73 bind i løbet af 20 år. Han er i dag mest kendt for sin serie om den fiktive helt Rocambole.

Biografi 
Ponson du Terrail blev født i Montmaur (Hautes-Alpes).

Ponson du Terrails tidlige værker var skrevet i den gotiske gysergenre: hans La Baronne Trépassée (1852) var en dyster fortælling om hævn, skrevet i stil med den engelske gyserforfatterinde Ann Radcliffe. Den foregik i 1700-tallets Schwarzwald.

Da Ponson du Terrail i 1857 begyndte at skrive den første roman i Rocambole-serien, L’Héritage Mystérieux (også udgivet under navnet Les Drames de Paris) for dagbladet La Patrie, havde han kun tænkt sig at kopiere Eugène Sues succesfulde roman Les Mystères de Paris (udgivet på dansk med navnet "Paris Mysterier"). Rocambole fik stor betydning for udviklingen af krimien og spændingslitteraturen, da den repræsenterer overgangen fra den gotiske roman til den moderne spændingslitteratur. Ordet rocambolesque er på fransk blevet synonym med det fantastiske eventyr, især hvis historien indeholder flere overraskende drejninger.

Rocambole blev en stor succes og sikrede Ponson du Terrail en fast indtægt; han fortsatte med at skrive eventyr. Det blev til i alt ni romaner i Rocambole-serien. Af andre af Ponson du Terrails spændingsromaner kan nævnes Les Coulisses du monde (1853) og Le Forgeron de la Cour-Dieu (1869).

I august 1870, da Ponson du Terrail skulle begynde på en ny Rocambole-fortælling, overgav Napoleon 3. af Frankrig sig i den Den fransk-preussiske krig. Ponson flygtede fra Paris til sit landsted i nærheden af Orléans, hvor han samlede en gruppe ligesindede og begyndte en guerillakrig, i stil med hvad Rocambole ville have gjort. Han blev dog snart tvunget til at flygte til Bordeaux efter at preusserne brændte hans slot ned.

Han døde i Bordeaux i 1871 og efterlod Rocambole-sagaen uafsluttet. Han blev begravet på Cimetière de Montmartre i Montmartre-kvarteret i Paris.

Citater 
Ponson du Terrail skrev ofte i hast og gennemlæste sjældent, hvad han havde skrevet i kampen med at overholde tidsfrister. Han blev derfor kendt for sine nogle gange mærkværdige sætninger: 
 "Hendes hænder var kolde som en slanges" (fransk :Elle avait les mains aussi froides que celles d'un serpent)
 "Med den ene hånd løftede han sin dagger, og med den anden sagde han.." (D'une main il leva son poignard, et de l'autre il lui dit...")

Eksterne henvisninger 

 Ponson du Terrail på Project Gutenberg

Romanforfattere fra Frankrig
Gyserforfattere
Thrillerforfattere fra Frankrig
Partisaner
Vicomter fra Frankrig
Franskmænd i 1800-tallet
The Charge of the Light Brigade

The Charge of the Light Brigade er et fortællende digt af lord Tennyson i 1854. Digtet handler om de katastrofale følger af Den Lette Brigades angreb på de russiske linjer under slaget ved Balaklava, som var en del af Krimkrigen. 

Tennysons digt, der blev trykt den 9. december 1854 i den engelske avis The Examiner, priser det mod og den offervilje, som de engelske soldater udviste: "When can their glory fade? O the wild charge they made!". At fædrelandet er langt over det enkelte individs liv, står klart, når man ser sætningen: "Not tho' the soldier knew, someone had blunder'd… Charging an army, while all the world wonder'd." 
Digtet blev ifølge Tennysons barnebarn sir Charles Tennyson nedskrevet på få minutter efter, at hans farfar havde læst om Krimkrigen i den engelske avis The Times. Digtet opnåede enorm popularitet, og det blev endda delt ud som flyveblad til de kæmpende engelske soldater.

Hvert vers beskriver en del af den samlede historie, og der er en hårfin balance mellem storladenhed og brutalitet i hele digtet. Selv om digtets emne er det ædle i at tjene sit land, og digtets rytme er opildnende, så er skildringen af krigens forfærdeligheder direkte: "cannon to right of them, cannon to left of them, cannon in front of them, volley'd and thunder'd". Med "into the valley of Death" henviser Tennyson til "Skal jeg end vandre i Dødsskyggens Dal" (På engelsk:"the shadow of the valley of Death") som er en berømt passage i Biblens Salme 23; skriftstedet var dengang som nu fast ritual til begravelser.

I populærkulturen 
I filmen Saving Private Ryan citerer Corporal Upham en linje fra digtet,: " Ours not to reason why" med reference til soldaternes søgen efter menig Ryan. 

I tv-serien Rap Fyr i L.A bliver digtet dramatisk læst op af butleren Geoffrey.

I 6. sæson af Star Trek: Deep Space Nine reciterer to af hovedpersonerne, Chief O'Brien og dr. Bashir, 3. vers før de de indtræder på slagmarken.

Eksterne henvisninger 
 Tekst og oplæsning

	

Digte
Rammelsberg

Rammelsberg er et 635 m højt bjerg syd for Goslar i Harzen Tyskland. Det er især kendt på grund af minen.

Minerne i Rammelsberg blev første gang omtalt i 968 af Widukind af Corvey i Sachsen, men man regner med at der har været minedrift i over 3000 år. Dette er underbygget af arkæologiske fund fra Rammelsberg af malm og færdige slagger.

Rammelsbergs miner er optaget på UNESCO World arv listen

 
I første omgang var det vigtigste produkt sølvmalm, så kobber og endelig bly. Minerne var udtømte og blev lukket i 1988.

Malmen indeholdt 14% af zink, 6% bly, 2% kobber, 1 g / t guld og 140 g / t sølv.

Der er en del vandindtrængning i minerne, og der blev udviklet et pumpesystem drevet af flere underjordiske vandmøller.

De seneste arkæologiske fund ved Duna (ved Osterode) tyder på, at minedriften på Rammelsberg var begyndt 6-700 år tidligere.
Spor fra en tidlig bebyggelse ca. 70 km syd for Rammelsberg, er dateret til det 3. eller 4. århundrede. Aflejringerne indeholdt ikke kun præ-industrielt smelteudstyr, men også rester af malm, som uden tvivl kan identificeres som Rammelsbergmalm.

Det anslås, at der i alt er udvundet 27 millioner tons malm fra bjerget.

Efter minen blev lukket af Preussag, blev der oprettet et museum for at bevare kulturarven og vise historien om miner og deres udstyr.
Museet er en punkt på ERIH, Den Europæiske Route of Industrial Heritage.

Den gamle bydel i Goslar og minen Rammelsberg er i 2008 brugt på 100 € guldmønter fra serien af UNESCO verdens kulturarv.

Eksterne links 

 WELTKULTURERBE RAMMELSBERG – MUSEUM & BESUCHERBERGWERK

Verdensarvsområder i Tyskland
Sølvminer
Kobberminer
Optog

Et optog er en organiseret samling mennesker, som går eller transporteres fremad på en formél eller ceremoniel manér. Et optog kaldes også en procession (afledt af latin, processio, som igen er afledt af procedere, gå fremad, avancere, fortsætte), en parade (fejringsoptog) eller en march.

Optogsbestanddele 
Mange effekter kan anvendes til at gøre et optog mere betydningsfuldt end blot "mennesker der går i samme retning":
 En speciel transportform som ceremonielle pramme, elefanter howdah, hestevogne eller bærestole. Kleopatras kom for at forføre Marcus Antonius på en parfumeret flåde/pram. Afrikanske konger bliver nogle gange båret i "bærestole", der ligner luksusbiler eller andre statussymboler, mens muslimske brude rejser i kamel-bærestole (howdah) som vist i Bride Arriving in a Village, Biskra, Algeria af Philippe Pavy. Paven blev traditionelt båret i en speciel bærestol kaldet sedia gestatoria. I andre (mere ydmyge) sammenhænge vil en borgmester, "festdronning" eller anden ping i en lokal parade ofte blive kørt i en af byens smarte biler.
 Musik som alt fra kor (kirkekor, kirkeprocession) til marcherende militærband som Livgarden og Tivoli-Garden. De fleste gymnasieelevers afslutning fejres med en parade/festtur fra bopæl til bopæl. Paraden omfatter lastbiler fulde af gymnasieelever, som støjer så meget som muligt.
 Rangfølge – deltagerne i optoget rangeres.
 Bærere – bærer af bannere, faner, ikoner, skatte eller andre blikfang; eksotiske frontdyr. Et enklere eksempel er bryllupsringbæreren.
 Dufte, som kommer fra blomster
 Dygtige udøvere som akrobater eller dansere.
 Specielle kostumer.
 Speciel belysning som i et fakkeltog.
 Opvisning som flyoverflyvning.
 Uddeling af gaver fx mad (slik), penge eller andet.

Funktioner 
Optog kan have mange funktioner: reklame, regeringsskifte, magtdemonstration, underholdning, festival, politisk solidaritet, vigtige hændelser, mærkedage og religiøse processioner.

Galleri

Se også 
 Kavalkade
 Mardi Gras
 Luciadag – Lucia-optog
 Strækmarch, særlig form for militærparade

Kilder/referencer
Parade

Parade er et festligt eller  højtideligt optog hvori som regel uniformerede personer er opstillet i  formation eller marcherer med musikledsagelse, faner eller lignende ofte til ære for en person eller en institution eller i anledning af en historisk begivenhed. Ofte som en militær opvisning, foran for eksempel generaler og politiske ledere.

Optog og parader
Gran Turismo 2

Gran Turismo 2 (normalt forkortet GT2) et racerspil til Sony PlayStation. Gran Turismo 2 var udviklet af Polyphony Digital og udgivet af Sony Computer Entertainment i 1999.

Referencer 

2
Computerspil fra 1999
PlayStation-spil
ZTV

ZTV er en svensk reklame TV-kanal som drives af Viasat. Tidligere sendte den også i Norge. Kanalen viser musikvideoer, sitcom's, dramaserier og film, samt nogle realityserier. Den svenske version lavede sine egne underholdningsprogrammer før ZTV Sverige blev skilt fra musikkanalen ZTV og den nye underholdningskanal TV6.

ZTV Norge afsluttede med at sende onsdag 4. september 2007 kl. 12.00. Det er planlagt at kanalen skal genopstå på internettet. Flere af seriene som gik på ZTV er flyttet over til  den nye Viasat 4.

ZTV Danmark

I 1995 åbnede den danske udgave af ZTV efter svensk forbillede. Kanalen sendte i dagstimerne primært musikvideoer. Om aftenen viste ZTV flere egenproducerede ungdomsudsendelser som "ZTV News", "Blomsten & Bien" (sex & samliv), "Tågeshow", "Nu Forstår Jeg Ingenting", "Dancechart" og "Det' Jo Løgn". Og desuden flere udenlandske serier og film som Simpsons.

Blandt ZTV's værter var både erfarne kræfter og nye talenter som Joachim Hediger, Camilla Ottesen, Uffe Holm, Krede, Kenneth Bager, Jan Elhøj, Thomas Vivel og Carsten Bang.

ZTV blev i 1996 pga. dårlige seertal, fusioneret med TV6, som sidenhen blev til 3+.

Eksterne henvisninger
 ZTV  –  Norge
 ZTV  – Sverige

Tv-kanaler fra Viasat